“คลัง” ขีดเส้นทบทวนสิทธิ์ รับเงินเยียวยา 5 พัน 10 พ.ค.นี้ เร่งตรวจสอบครบภายในสัปดาห์หน้า
"กระทรวงการคลัง" ขีดเส้นทบทวนสิทธิ์ รับเงินเยียวยา 5 พัน 10 พ.ค.นี้ เร่งตรวจสอบครบภายในสัปดาห์หน้า
"กระทรวงการคลัง" ขีดเส้นทบทวนสิทธิ์ รับเงินเยียวยา 5 พัน 10 พ.ค.นี้ เร่งตรวจสอบครบภายในสัปดาห์หน้า
7 พ.ค. 2563

นายธนกร วังบุญคงชนะ เลขานุการรัฐมนตรีว่าการกระทรวงการคลัง กล่าวถึงความคืบหน้าการจ่ายเงินเยียวยาประชาชนที่ได้รับผลกระทบจากสถานการณ์แพร่ระบาดของไวรัสโควิด-19 ว่า ขณะนี้มีผู้ผ่านเกณฑ์ได้รับสิทธิเยียวยา 5,000 บาทเป็นเวลา 3 เดือน จำนวน 12.8 ล้านคน โดยมีการจ่ายเงินเยียวยาไปแล้ว 11 ล้านคน และจะจ่ายให้ครบทั้ง 12.8 ล้านคนในสัปดาห์หน้า
ส่วนการยื่นทบทวนสิทธินั้นขณะนี้มีประชาชนยื่นเรื่องมาแล้วกว่า 5 ล้านคน โดยกระทรวงการคลังจะเปิดให้มีการยื่นทบทวนสิทธิจนถึงวันที่ 10 พ.ค.63 ส่วนกระบวนการตรวจสอบทบทวนสิทธิจะพยายามให้เสร็จภายในวันที่ 17 พ.ค.63
สำหรับการเปิดรับเรื่องร้องทุกข์เยียวยา 5,000 บาทนั้น กระทรวงการคลังใช้สถานที่เดิมคือกรมประชาสัมพันธ์ จึงอยากขอร้องบางคนที่ออกมาเคลื่อนไหวทางการเมือง หรือสร้างความวุ่นวาย ขอให้หยุดพฤติกรรมดังกล่าว เพราะเจ้าหน้าที่กระทรวงการคลังต้องทำงานแข่งกับเวลาเพื่อช่วยเหลือประชาชนที่มาร้องทุกข์ และหากประชาชนผ่านเกณฑ์ก็จะได้รับเงินเยียวยาอย่างแน่นอน